
Mieu  amih  e  cumpagn  da  scoula  Andreia  S.  u  insè  Giunker 
Andreia,  scu  cha  da  temp  vegl  ün  l'avess  nomno,  eira  l'ultim 
descendent  d'üna  veglia  schlatta  nöbla  grischuna.  Scha  el  as 
tgnaiva  da  bun  da  quist  fat,  schi  cun  tuotta  radschun.  Sieus 
antenats  avaivan  da  tschientiners  inno  giuvo  üna  rolia  promi- 
nenta  in  nossa  vita  publica  e  pohtica  ed  el  svess  persunifichaiva 
in  ot  grò  quellas  quahteds  chi  paun  be  esser  il  früt  d'üna  pro- 
fuonda  cultura  professeda  tres  püssas  generaziuns.  Ma  el  gniva 
eir  suvenz  culs  discuors  sün  sieus  babuns  ed  eau  stögl  cunvgnir 
cha  quist  cuk  per  sieus  perdavaunts  am  daiva  ün  po  sülla 
gnierva.  Forsa  bainschi  eir  perchè  ch'eau,  derivant  da  simpla 
famigha  da  paurs,  nun  am  pudaiva  vanter  ed  auncha  main  cum- 
pruver  d'avair  eir  be  il  minim  squit  da  saung  blov  in  mias  avai- 
nas.  E  pür  cun  tuot  la  diversitetl  da  nossas  natüras,  noss'  ami- 
cizcha  paraiva  imperdüraibla. 

Pür  cur  cha  mieu  bun  .Andreja,  cedind  vi  e  pü  ad  ün'  inch- 
naziun  in  mieus  ögis  bod  ridicula,  cumanzet  as  lascher  aint 
cun  las  scienzas  occuUas  e  dvantet  ün  fervent  spiritist,  per  me 
nun  eira  pü  üngün  dubi,  cha  il  pover  hom  eira  gnieu  our 
d'clocha. 

Ün  pêr  bravas  s-charphnedas,  ch'ans  dettans  —  il  resultat 
füt  cha,  per  amur  da  nossa  vegha  amicizcha,  nus  ans  persva- 
dettans  tuots  duos,  cha  discussiuns  davart  quist  tema  eira  temp 
pers,  e  per  mais  e  mais  ne  l'ün  ne  l'oter  nu  s'aris-chet  da  tucher 
pü  quist  spinus  chapitel. 

Am  rechattand  ün  di'per  cas  a  Turich,  inua  mieu  amih  dmu- 
raiva  daspö  ans,  profitet  da  l'occasiun  per  al  fer  üna  visita.  Tuots 
duos  fervents  e  sincers  amiiis  da  nossa  hngua  materna,  gnittans 
bainbod  a  discuorrer  eir  dal  fat  zuond  deplorabel,  cha  nouvas 
questiuns  davart  il  möd  da  scriver  ins-chüreschan  darcho  nos 

orizont  engiadinais,  uscliigliö  adüna  uschè  serain.  II  per  e 
cunter  as  fet  valair  eir  tar  nus  e  chi  so  inna  cha  füssans  ieus  a 
finir,  scha  el,  cun  sieu  spiert  conciliand,  nun  avess  do  a  nossa 
cuntaisa  üna  buna  vouta,  dschand  bunariamaing :  -Ma  raieu 
cher,  in  fuonz  am  pera  chi  vain  iat  bger  füm  per  ün  pitschen 
rost.  Quist  nüvel,  chi  imnatscha  pustüt  noss'  Engiadin'  Ota^ 
am  pera  dad  esser  püchöntsch  üna    tschiera  da  tschavattins» ! -> 

Vzand  ch'eau  nu  l'inclegiaiva  am  declaret  el  lura,  cha 
quist  möd  da  dir,  auncha  hoz  üsito  süsom  l'Engiadina,  deriva 
dal  temp,  cur  cha  noss  vegls  engiadinais  emigraivan  a  Vnescha 
a  fer  ils  chalgers,  turnand  però  da  sted  in  patria  a  güder  a  fer 
cul  fain.  E  quista  tschiera,  gnand  regulermaing  da  prümavaira 
sü  da  las  planüras  lumbardas,  eira  scu  ün  mess  annunzchand 
lur  vgnüda  u  retuorn  in  patria.  Ed  aunch'  hozindi,  cha  l'emi- 
graziun  al  ester,  pustüt  dals  tschavattins,  ho  dalönch  inno  pi- 
gUo  üna  fin,  il  nom  da  tschiera  u  «tscheja  dals  tschavattins» 
l'ais  resteda. 

Cun  mieu  spiert  ün  po  plaun  in  la  percepziun  da  tschertas 
chosas  am  rendet  eau  pür  zieva  quint  da  l'ironia  zuppeda  in 
quista  remarcha.  Bod  ün  po  offais  al  dumandet  sch'el  vögha 
manager  culs  tschavattins  u  dschains  pür  culs  tschavats  a  nus, 
chi  essans  cunter  quistas  inovaziuns  u  als  oters,  chi  voulan  fer 
ir  in  bovas  nossa  prüveda  chesetta  rumauntscha.  Riand  am  det 
el  per  resposta,  cha  que  dependa  da  che  punct  da  vista,  chi's 
guarda  la  fatschenda  e  cha  davart  il  sieu  nu  puderegia  guera 
esser  in  dubi.  II  cuolp  eira  bain  do.  Per  nun  al  rester  debitur 
d'ünguotta,  nu  pudet  eau  m'artgnair  da  fer  ün  cunteraiolp  e 
que  ais  natürel  ch'eau  miret  sül  lö,  chi  in  mieus  ögls  eira  tar  el 
il  pü  debel. 

«Ma  cu  ais  que,  mieu  cher,  cha  tü  chi  uschigliö  est  fö  e 
flamma  per  noss  antenats  e  per  que  ch'els  haun  presto  e  s-chaf- 
'fieu,  als  dvaintast,  scu  chi  pera  in  quist  cas,  infidel.  Che  crajast 
tü,  cha  noss  scriptuors  e  poets  defunts,  cun  nos  insmanchabel 
Zaccaria  Palhop  a  la  testa,  dschessan,  scha  els  pudessan  s'ex- 
primer  davart  quist'  acziun  inqualifichabla.»  E  persvas  da'l 
tucher  sül  viv,  cuntinuet  eau:  Cha  tü,  scu  spiritist  experimento, 
nun  est  auncha  gnieu  sün  l'idea  da  citer  l'ün  u  l'oter  da  quists 
spierts  elets  e  da'l  dumander  sieu  parair,  am  dun  propi  da 
buonder.     Che  güda  tuot  vossa  scienza  miracuhisa,  scha  ella 

nun  ho  valur  pratica.  Cò  pudessas  render  ün  vair  servezzan 
eir  a  noss  chers  trapassos,  impè  da  fer  experimaints  chi  nu 
velan  üna  pipa  tabac.>' 

Eau  eira  persvas  da  l'avair  do  üna,  ma  üna  in  uorden  e 
nu  füt  poch  surprais  da  vair  ch'el,  tuot  oter  cu  imbarazzo,  am. 
respuondet  in  riand  da  cour: 

«Mieu  cher  Gian,  ünguotta  pü  facil  cu  que.  Ma  scha't 
quintess  ch'eau  d'he  agieu  comunicaziun  cun  Maschel  Zaccaria 
barmör  e  cun  oters,  e  cha  tuots  m'haun  quieto  e  di-t,  cha  la  co- 
lonia  ladina  in  tschêl  nu  piglia  la  chosa  uschè  stip,  nun  am 
crajessast  istess  brich.  Tü  est,  Dieu  ludo,  tuottüna  surour 
quistas  chosas  da  narramainta!» 

Sieu  (tun  ironic  am  laschaiva  in  dubi,  sch'el  dschess  tuot  be 
per  spass  o  sül  seri  e  per  nu  perder  üna  clappa,  chattet  eau 
per  bön  dad  imiter  sieu  exaimpel. 

«Chi  so,»  dschet  eau  in  l'istess  tun,  «chi  so,  ad  esser  forsa 
preschaint  ad  üna  da  quistas  conferenzas  cun  tieus  spierts  am 
persvadess,  pustüt  scha  mieu  anim  e  mieu  cour  gnissan  alura 
a  pos  in  quista  melprüveda  fatschenda.  Dal  rest  vain  pretais, 
cha  vossa  scienza  müravghusa  fatscha  da  di  in  di  pü  grands 
progress.  I'm  pera  d'avair  let  ünzanua,  cha  nun  avais  pü  da 
citer  singulas  ormas  sün  quista  povra  terra,  ma  schi  stu  esser 
pudais  dafat  transferir  voss  egens  spierts  in  quels  lös,  inua  do- 
lur  e  led  nu  sun  cuntschaints?» 

«Tschert,»  repHchet  el,  «ed  in  quist  cas  valess  que  la  paina 
dad  udir  il  parair  na  be  da  Maister  Zaccaria,  ma  eir  da  noss 
oters  ibuns  ladins  barmörs.  Ninà?  Be  nu  sè,  scha  las  instanzas 
celestas  permettessan  l'admissiun  d'ün  barba  melcrettaivel  scu 
tü.  Pür  memma  craj  eir  eau,  cha  a  gheud  da  tia  spezcha  füssa 
pcho  ed  inütil  da  conceder  tela  grazcha.  Be  pregüdizzis,  scu 
cha  vus  essas,  nun  bastessan  neir  quistas  provas,  güsta  uschè 
poch  scu  las  otras,  per  as  deUbrer  da  vossas  prevenziuns.» 

«E  pür,  eau  provess,»  dschet  eau  in  riand,  «che  nun  as  fo 
tuot  per  servir  a  la  buna  chosa.  U  hest  forsa  temma,  cha  la 
prova  nu  gess  tenor  giavüsch?,  hahaha  . . .» 

In  quist  tun  ans  zaclinettans  ed  ans  dantighettans  auncha 
per  üna  bun'  uretta,  passand  lura  cun  noss  discuors  sün  otras 
fatschendas,  fin  cha  cun  ün  cordiel  «buna  not»  ans  separettans 
per  ir  a  cuz.  — 

Saja  que  l'effet  da  nossa  conversaziun  animeda  u  saja  que 
d'avair  tuclio  darcho  quist  cliapitel  da  spierts  e  da  spiritissem, 
ma  fanta&chia  eira  sdasdeda  ed  eau  avet  bain  lönch  da  m'indur- 
manzer.  Eau  nu  sè  neir  quaunta  pezza  ch'eau  d'he  durmieu. 
Eau  m'algord  be  ch'eau  am  sdaisd  in  udind  a  clamer  inieu  nom. 
Eau  evr  ils  ögls  e  vez  davaunt  me  las  conturas  dad  Andreia, 
circundedas  d'üna  clarited,  chi  cuntrasta  fermamaing  cun  la 
s-chürdüm  dal  rest  da  la  staunza.  Eau  il  vez  auncha  a  slader 
our  sia  bratscha,  dschand:  Vè  . . .  vè!  Instinctivamaing  al  stend 
incunter  micus  niauns.  Eau  saint,  cha  mieus  sens  s'ins-chüre- 
schan  darcho  e  mieu  ultim  impissamaint  ais  auncha:  Uschè 
vain  la  mort! 

Zieva  ün  nouv  interval  sainza  cugniziun  da  temp  e  da  lö, 
plaun,  plaun  am  pera  da  vair  a  passer  ün  retrat  zieva  i'oter  da- 
vaunt  mieus  ögls.  Chosas  intschertas,  fuormas  na  distintas, 
fantoms,  sumbrivas  —  adüna  nouvs  queders  chi's  müdan  giò 
cun  üna  sveltezza  indescrivibla.  E  pür  am  pera  cha  mieus  sens 
as  sdaisdan  vi  e  pü,  ed  eau  cumainz  am  render  quint  da  que 
ch'eau  vez  . . .  cuntredgias  d'üna  bellezza  e  richezza  mê  visa, 
palazzis  e  doms  immens  müdan  gio  cun  zardins  e  parcs  pom- 
pus  chi  as  sperdan  in  granda  lontananza. 

Uossa  essans  arrivos  in  üna  contredgia  da  munitagnas  inua 
gods  e  vadrets  rispiendan  aint  ils  spievels  da  lejs  d'ün  azzur 
incumparabel.  Nus  entrains  in  ün  bel  chastè,  traversains  ün 
grand  aster  cuvert  dad  archs  e  gaiarias,  chi  nu  piglian  fin,  e 
tuot  in  üna  vouta  ans  rechattains  in  üna  granda  sela,  tavlageda 
in  dschember  e  cun  ün  paiintschieu  cun  intagls  magnifics.  Ed 
in  aquella  am  pera  dad  udir  la  vusch  da  mieu  cumpagn,  ma  be 
scu  ün  schuschuröz,  chi  am  disch:  Cò  füssans.  Quists  duos 
pleds  sun  avuonda  per  svagher  doblamaing  ma  vzüda  e  mia 
udida.  A  pêr  ed  a  pass  cha  sia  vusch  dvainta  pü  clera,  od  eau 
tuns  e  suns  chi  am  faun  batter  pü  svelt  e  pü  ferm  il  cour  — 
suns  da  nossa  prüveda  hngua  ladina.  Ed  eau  vez  intuorn  üna 
maisa,  tschantos  in  rudè  üna  vainchina  d'homens  puzos,  süls 
quêls  eir  Andreia  muossa  cun  sieu  daint  e'm  disch,  am  scuttand 
aint  per  l'uraglia:  «Noss  poets!» 

Schi,  baincumel,  lo  ais  Maschel  Zaccaria,  chi  pera  da  pre- 
sidier,  ed  a  dretta  a  sneistra  barba  Gioannas  da  Crasta,  Sar 
Gian  Fadri,  Giunker  Conradin,  Sar  Simeon  ed  il  vegl  ravarenda 

da  S-chanf,  Sar  Gian  Pitschen  da  Zuoz  cun  Sar  Pol  da  Bra- 
vuogn  ed  aunch'  oters  ch'eau  nu  se  metter  a  lö,  sainza  quinter 
ils  valladers.  Schi,  schi  l'intera  cumpagnia!  E  sün  sopchas  e 
baunchs,  scu  in  chesa  da  cussagl,  uschea  dalöntsch  cha  mieu 
ögl  tendscha,  lingedas  e  hngedas  da  gheud  in  tuottas  eteds, 
homens,  duonnas.  giuvens  illa  flur  da  l'eted,  vegls  chanuoss  ed 
infaunts.  E  che  faune?  Eau  vez  be,  cha  intaunt  cha  noss  ho- 
mens  prominents,  quels  promotuors  dal  spiert  e  da  l'orma  la- 
dina  baderlan  e  discuttan  quietamaing  traunter  dad  els,  in  las 
prümas  Hngias  dal  pövel  raduno  s'oza  bod  ün  bod  l'oter  in  peis 
e  cun  gesticulaziuns  pü  u  main  animedas,  pera  dad  exorter  e 
da  der  d'incler  als  circunstants  cha  sieu,  e  be  sieu  möd  da  vair 
las  chosas  saja  il  güst.  Sfurclos  aint  traunier  la  fuolla,  essans 
uossa  uschè  daspera  da  pudair  incler  e  seguir  pled  per  pled  ils 
fulminants  discuors. 

Güst  in  quist  mumaint  s'ho  uzo  ün  hom  grand  e  pütost 
s-charnieu,  tip  da  veglia  razza  engiadinaisa  e  movand  ferma- 
maing  sia  bratscha,  lascha'l  strasuner  sia  vusch  sonora  survi 
la  radunanza: 

'Che  voulane  quists  giuvens  melmadürs,  quists  utschels 
dèlla  melora,  quists  valladers  e  fuilastcrs.  Gnir  a  musser  a  nus, 
scu  ch'ün  h'ho  da  scriver  romauntsch,  gnir  ad  ingiurier  e  de- 
pretscher  vus,  noss  poets  e  scripturs  sublims,  vus  chi  avais  fat 
las  chanzuns,  chi  dalettan  mincha  cour  ladin,  vus  chi  avais  fat 
quellas  poesias  insuperablas,  chi  cugiò  sün  terra  vaun  auncha 
h'hoz  da  buoch'  in  buocha.  Schi,  schi  pür  memma,  na  be  ils 
còns  e  nòns,  quists  delizius  suns  simpatics,  cha  la  scoula  còn 
l'ir  dèl  temp  e  còn  lavur  assidua  d'ün  bun  magister  reuschiva 
da  fer  entrer  eir  nèllas  pü  düras  creppas  da  voss  descendents, 
ans  deliberand  da  quists  cuns  e  nuns  volgars,  chi  sovenz  aun- 
cha  sgradan  nossa  lingua  scritta.  Schi  h'hoz  vöglian  quists 
sfuins  e  zaccagns  còn  lur  trabants  sorbentos  bütter  nèl  salv  da 
grascha  duos  perlas  da  nossa  lingua  scriMa,  noss  dèls  e  noss 
nèls.  Chi  in  udind  els  in  scoula,  sün  chanzla,  sül  palco  scenic 
non  sentiss  a  trer  ün  ventin  lam,  savurieu,  sü  da  quel  pajais 
inua  ün  vegl  cult  dèl  pled  discurrieu  e  scrit  il  h'ho  porto  ad 
ün*  o^ezza,  ad  üna  perfecziun  ch'üngün  oter  pövel,  üngün'  otra 
lingua  nòn  h'haun  savieu  ataindscher.  O  vus  spierts  elets  e 
sclarieus,  vus  barmörs  poets  e  linguists,  perche  nòn  stais  sü, 


—     6     — 

perche  nòn  protestais  cunter  quist  dispet  inodieu,  perche  nòn 
clamais  insemibel  l'exercit  celestiel  ed  il  laschais  còn  tuns  e  sa- 
jettas  fulminer  e  sterminer  quaists  sfatschos,  quaists  sfruntos 
ed  'ingrats.» 

L'effet  da  quaists  pleds  süls  radunos  füt  enorm.  Na  be  a 
vegls  e  veglias  culaivan  grossas  larmas  gio  per  las  massellas 
sgialvas,  ma  homens  e  d'uonnas  scuffuondaivan,  scu  pitschens 
infaunts.  Silenzi  profuond  regnaiva.  I's  udiva  ibe  il  batter  las 
elas  d'ün  aungehn  chi  cun  ün  craunz  d'urbejas  svulaiva  vi  e  no 
ed  apparaintamaing  nu  savaiva  inua  as  placher.  L'oratur  pa- 
raiva  tuot  our  d'fled,  ma  cun  ün  ultim  sforz  cun'tinua'L 

«Chers  spierts  cò'npatrioits,  s-Chüsè,  ma  il  itgnair  discuors 
nòn  ais  mia  forza,  eau  sun  pü  ün  h'hom  dèls  fats.» 

«iBain  dit,  Sar  Geremia!»  s'oda  üna  vusch.  E  l'oratur 
cuntinua : 

«iMa  aunch'  üna,  chi  nòn  vegnan  còn  la  scienza  e  còn 
scienzos.  Eir  nus  avain  gheud  cugio  chi  haun  fat  siüdis  pro- 
fuonds  e  da  pü  lungia  düreda,  chi  bgers  oters.  Nòn  haun  els 
tschütscho  güst  uschè  bain  l'alma  mater,  perche  non  avessan 
els  dad  esser  güst  uschè  competemts.»  E  mus&and  sün  ün  oter 
hom  illa  megldr'  eted:  «Eau  dun  il  pled  al  amih  e  conspiert,  al 
erudit  Sar  Bastiaun.  Oh'El  as  dia,  ch'el  as  evra  ils  ögls  a  che 
prievel  incalculabel  cha  nus  giains  incunter.  El  ais  competent 
sch'and  ais  ün.  El  po  discuorrer  eir  a  nom  da  sieus  paraints 
cugiò,  las  O'uvras  idels  quêls,  eir  sdhi  sun  main  oontsdhaintas  cu 
las  vossas,  sun  insuperaiblas  per  la  s-chetezza  e  pürezza  da  lur 
hngua  romauntscha-ladina.» 

«Anguoscha»  s'oda  in  quel  mumaint  üna  vusch  e  seguind 
culs  ögls  ils  sguards  dals  circunstants  vez  il  motiv  da  quista 
exclamaziun.  L'aungehn  iho  lascho  sbhzchir  our  da  sieus  mauns 
il  p'i'tschen  craunz,  chi  —  che  oas  significant  —  ais  crudo  par- 
terra  güsta  traunter  ils  duos  fervents  campiuns  da  la  granda 
luotta.  II  pover  ibarmörin,  bel  e  bain  imbarazzo,  svolazza  vi  e 
no,  tschercha  d'as  approsmer  al  lö  inua  cha  sieu  craunzin  ais 
crudo,  ma  ils  circunstants,  visibelmaing  cuntrarios  da  quist 
disturbi,  il  sourraintan  ed  il  poveret  as  placha  sün  üna  culuonna 
be  dasper  nus. 

L'apostrofo  ais  intaunt  eir  sto  sün  pe  e  cun  vusch  na 
main  vibranta,  ma  frenand  ün  po  pü  bain  sieu  temperamaint,  as 
f'O  el  udir. 


«Ot  stimeda  radunanza,  ot  stimedas  consours,  ot  stimos 
confrers  ladins.»  Eau  od  üna  vuschina  d'infaunt,  chi  disch  dad 
ot:  «Ma  perche  discuorra'l  tudais-ch.»  Eau  guard  intuorn  e 
vez,  cha  que  ais  darcho  quel  chazzer  barmörin,  ma  ils  pscht- 
pscht's  da  tuot  las  varts  il  taschaintan  e  l'oratur  po  cuntinuer 
indisturbedamaing. 

«Scudum  lucidum  nobilitat  mihtem.  (Ün  s-chüd  net  sto  bain 
al  guerrier.)  Trais  mais  fo,  sün  invid  dad  ün  pêr  inizianls 
ho  gieu  lö  in  üna  vschinauncha  d'Engiadina  üna  radunanza, 
chi  per  sia  importanza,  per  sieu  spiert  da  combat  per  nos  bains 
ideels,  nun  iho  gieu  sia  compagna  daspö  la  disputaziun  da 
Susch,  d'algordaunza  fcarmöra.  Quaunts  elogis, 
quaunts  pleds  da  veneraziun  nu  s  u  n  c  r  u  d  o  s  per  vus  in 
quist'  occasiun,  per  vus  usohè  lönch  manglos  amihs,  pcr 
vus  chers  poets  trapassos.  Eir  scha  essas  divis  t  r  e  s  p  i  s  - 
serusa  separaziun,  vos  spiert  e  vossas  ormas  vivan 
auncha  traunter  vos  descendents  sün  terra.  Na  la  fè  del  bun, 
nos  pövel  nun  ho  be  sen  per  sieus  stentusamaing  gua- 
d  a  g  n  o  s  p  r  o  d  o  t  s,  ma  Dieu  ludo  so'l  eir  appretscher  vos- 
sas  ouvras  insmanchablas.  In  ogni,  schi  in  ogni  stüva  ladina 
ün  chatta  voss  vers  subhms,  ohi  faun  smancher  a  bgers  il  fö 
c  o  n  s  ü  m  a  n  d  d  a  1  u  r  c  o  r  d  ö  1  i,  cur  cha  l'ova  als  voul 
penetrer  nell'  orma.  Vossas  rimas!  Na  be  infaunts 
las  imprendan  dad  our,  eir  ils  creschieus  lasdiansüelas 
legian  avaunt  in  ogni  occasiun,  chi'd  ais  ün  milli  dalet.» 

Eau  od  üna  bun'  orma  dasper  me  chi  disch :  «Quaunt  bain 
ch'el  discuorra.  Que'm  pera  be  dad  udir  mieu  barb'  Henri  Ger- 
manais-ch!»  Ma  l'oratur  cuntinua:  «E  uossa  mieus  chers  e 
«stips»  amiihs,  savais  c  h  i  c  h  i  v  o  a  v  a  u  n  t,  intaunt  cha  nus 
essans  occupos  còn  nos  dilets  autuors,  còn  la  cultura  da  nos 
prüvo  idiom,  üna  compagnia  da  valladers,  da  churers,  da  mezs- 
zürigais,  vain  insembel,  cospirescha  tuot  adascus,  trametta  cir- 
culeras  e  tractats,  ch'üngün  non  inclegia  o  non  ho  temp  da  ler, 
ed  ün  bel  di  essans  davaunt  il  «fatto  compiutto»  (fait  accompli) 
da  decisiuns,  chi  vaun  our  sün  quella  da  bhchir,  d'inaquer,  da 
roviner  —  schi  s-chüsè  I'expressiun,  ma  dschain  pür  —  da  f  e  r 
il  verihunzen  nos  ibel  e  genuin  putèr.  E  scha  que  as  trat- 
tess  almain  da  condanner  a  mort  expressiuns  vulgaras  scu  ar- 
döffel,  buonder,  giunfra,  rispli  e  tutti  quanti,  ma  na,  quels,  güsta 

quels  chi  c  r  o  u  d  a  n  s  ü  a  mmchün  dessan  rester  scu  buns  neo- 
vschins  interessants.  Que  füss  almain  ün  combat  aviert,  ma  la 
perfidia  da  quista  conspiraziun  g  e  s  c  h  a  n  e  1  f  a  t,  ch'ün  do 
l'assalt  a  nos  pledins  ils  pü  «h  e  r  z  i  g  h  i  n  s»,  sün  noss  del-ins 
e  nel-ins,  chi  daun  la  prova  da  vair  svilup  culturel  da  no&sa 
ling'ua.»  —  «Eba,  eba!»  s'exclama  il  barmörin.  —  Sar  Ba- 
stiaun  al  do  ün'  öglieda  e  prosegua,  ozand  ün  po  la  vusch: 
«Ot,  ot  stimos  poets,  «chi  per  ü  n»  da  vus  as  po  aun- 
cha  s'imaginer  da  gnir  (auncha)  let  cun  giodimaint,  «c  h  e 
p  e  r  ü  n  a»  da  vossas  poesias  saro  auncha  degna  da  gnir  por- 
teda  avaunt,  «c  h  e  p  e  r  ü  n  a»  da  vossas  ouvras  saro  auncha 
capabla  da  salon,  scha  ils  dèls  e'ls  nèls  non  chattan  pü 
pardun  —  pardon  —  «grazia»  davaunt  ün  pövel,  chi  cumainza 
a  gnir  critic  invers  si'  egna  lingua.  Già  as  vezza  l'influenza 
da  quaistas  tendenzas  rovinatrizas.  Ils  «cons»  e  «nons»  oh'üna 
vouta  daivan  prova  d'eleganza  e  finezza  d'imincha  —  pardon 
—  d'  o  g  n  i  scriptur  ladin  sun  bod  sparieus  eir  our  dalla  — 
pardon  —  dèlla,  na  dalla  lingua  scritta.  Ma  cò  «ot  admiro, 
o  t  o  n  u  r  o»  Maister  Zaccarias  hest  svess  aviert  «ü  s  c  h  e 
portel»  a  simlas  tendenzas,  in  laschand,  anzi,  dand  tü  svess 
bod  la  perferenza  als  vulgars  «cuns»  e  «nuns»  chi  auncha  hoz 
offendan  ün'  uraglia  formeda  tres  lungia  ed  intensiva  occupa- 
ziun  còn  ils  classikers  latins  ed  itahauns.  Na  eau  nòn  poss  bod 
«fer  il  ifassen»,  scu  cha  vus  spierts  podais  ster  inactivs  in 
ün  momaint  uschè  critic.  Ma  pür  laschè,  eir  sainza  vos  agüd 
gniarone  sün  terra  a  guadagner  la  battaglia.  La  protesta  alla 
«lodevola»  regenza,  a  nos  «baps  dèl  pajais»,  firmeda  in  ün  admi- 
rabel  «access  d'amur»  dèls  pü  fervents  infaunts  dalla  —  della  — 
da  nossa  terra  putera  nòn  manchero  da  fer  sieu  effet.  E  volais 
üna  megldra  prova  a  che  grò  da  sacrifizi  cha  buns  ladins  paun 
arriver.  Guardè  cò  quaistas  quatter  povras  ormas  (mussand 
sün  ellas  cul  maun),  ellas  s'haun  sacrifichedas  per  la  buna 
chosa,  di  e  not,  da  ches'  ii  chesa  sun  ellas  giredas  per  racco- 
glier  suottascripziuns  fin  cha  lur  vita  fragile  ho  stovieu  succom- 
ber  a  tels  sforzs  surumauns.  Laschè  cha  ellas  svess  as  quintan 
còn  che  abnegaziun  da  sè  stess,  còn  che  sentimaint  da  g  r  a  t  i  - 
t  u  d  i  n  e  invers  ils  iniziants  il  combat  vain  mno.  Eau  am  per- 
met  da  der  la  parola  a  «Duonna  Grisch».  Schi  Duonna 
Grisch  ch'ella » 


«Duonna  —  Mengia  Grisch>^  corregia  l'atscheneda,  stand 
sü  e  cun  üna  simpatica  vusch  feniinila  quinta  ella  sainza  lungs 
preambuls,  scu  cha  eir  duonnas  e  giuvnas  s'haun  s-chodedas, 
cur  cha  udittan  ch'ün  vöglia  sfurmer  ed  aschaschiner  lur  lin- 
gua  materna.  Ella  nu  so  bain  insè  da  che  chi's  tratta,  ma  scha 
quists  signuors  as  s-chodan  telmaing,  voul  dir  cha  il  prievel  ais 
grand.  Ed  ella  quinta  dal  zeli  cha  eir  ellas  svilupettan  per  ra- 
masser  firmas  per  la  famusa  protesta.  Fand  menziun  d'ün  cas 
speciel  la  vegnan  las  laiTnas  i'ls  ögls,  d'ün  cas  inua  daffat  ils 
infaunts  d'üna  scoulina  haun  decis  da  suottascriver  <'in  corpore» 
e  cha  lur  magistra  perfin  tudais-cha  s'ho  deda  üna  tela  fadia, 
cha  in  poch  oter  cu  quindesch  dis,  deschdoch  infauntets  haun 
imprains  a  scriver  lur  nom. 

Cò  il  prüm  oratur,  sar  Geremia,  l'interrumpa:  «E  che  ho 
fat  'Duonna  Huber  >.  Volais  iin  attest  pü  evidaint  da  fervent'  a- 
mur  per  noss  bains  ideels.  Üna  seguonda  duonna  Lupa  engia- 
dinaisa!  Con  sieu  popin  in  —  «nel  >  bratsch  s'ho'la  preschenteda 
per  suottascriver  —  oh,  scha  vus  avessas  vis  quaista  scena  co- 
moventa,  la  mamma,  chi,  zieva  avair  suottascrit,  maina  eir  il 
maun  da  sieu  cher  popin  per  ch'el  possa  eir  el  scriver  sieu  nom.» 

Duonna  Mengia  pera  d'avair  pers  il  chavazzin.  Ella  s'ho 
tschanteda  e  nun  ais  pü  mezs  da  la  fer  cuntinuer. 

«Bain,  schi  chi's  fatscha  udir  Sar  . . .  Sar  —  Toscanet  —  Sar 
«Andrê  Toscanet,-  s'oda  la  vusch  dal  prüm  oratur.  Ed  ün  homet 
d'aspet  zuond  distint  s'ho  uzzo  e  cumainza: 

«Stimatissima  assemblea!  Xonobstante  mieu  soggiorno  ab- 
bastanza  cuort  u  breve  in  lur  grembo  distintissem  non  poss  re- 
füser,  anzi  eau  sun  felice  da  pigher  la  parola.  Essendo  già  da 
naschita  d'indole  docile  m'ais  que  sommamaing  penibel  d'aban- 
duner  mia  consuetudine,  adonte  ch'eau  sè  d'entrer  in  gara  per 
üna  causa  da  somma  importanza,  cioè  d'accomplir  ün  act  da 
gratitudine  invers  Els,  mieus  signuors.  Già  duos  mais  fo,  a 
mieu  arrivo  col  treno  in  Engiadina  avet  eau  occasiun  d'udir  il 
pro  e  coHitra  da  quistas  innovaziuns  progettedas,  da  quist  piano 
chi  ans  portess  da  capo  ün  bun  pass  vers  il  barbarismo.  Co? 
nossa  hngua  scritta  uschè  colta  avess  dunque  da  gnir  corretta. 
acciò  da's  adatter  pü  alla  hngua  vulgara,  alla  hngua  della  plebe. 
Na,  mieus  signuors,  scha  Els,  scha  Lur  animas  elettas  nòn  vö- 
glian  s'intermetter  in  quista  lodevola  acziun,  schi  occorendo 
savrons  ans  rivolger  a  San  Pietro  ed  a  San  Paolo » 

Gesu  Cristo!  disoh  ün  sper  me  ed  ün  oter,  indegno,  al  cor- 
regia:  «Sar-v  Gesu  Cristo,  scha  na  oter! 

A  me  m'eira  gnieu  fastidi.  Per  furtüna  cha  il  barmörin  vu- 
hand  probabelmaing  pruver  da  gnir  darcho  in  possess  da  sieu 
craunzin,  ed  in  svuland  be  dasper  me  vi,  am  do  üna  giò  pel  nes 
cun  üna  da  sias  elas.  Bod  darcho  remiss,  od  üna  vusch  femi- 
nila  e  vez  cha  üna  schiassa  giuvna  ho  uossa  il  pled.  Eir  ella 
quinta  da  rimmensa  lavur  presteda  per  la  buria  causa,  dals 
sforzs  fats  per  sdasder  e  stimuler  ils  indifferents,  ils  indolents, 
ils  tevis,  chi,  scu  ch'ella  disch  cun  indegnaziun  eir  traunier  ils 
puters  <sum  legium».  Ed  uoss'  as  s-chod  'la  vi  e  pü  e  disch, 
uzand  la  vusch :  «Schi,  pür  chi  vegnan  cun  lur  tractats,  cun  lur 
«puonchs»,  cun  lur  extracts.  Scu  eau  nun  ils  leg,  in  pigna  ils 
bütti » 

«Nella  pigna!  chera  giunfra  Champaist,»  l'interrumpa  ün 
dals  prüms  oratuors.  —  «Bain  schi  n  e  1 1  a  pigna,  Sar  magister! 
Schi,  chi  vegnan  pür  cun  tuot  lur  rüzcha  scritta  e  stampeda, 
scu  eau  büt  tuot  i'fö.» 

«N  e  1  fö,  chera  consour,»  corregia  uossa  l'oter.  —  «Nel  fö, 

üna  pulenta,  chi  giajan  as  fer  arder  cun  lur  cuntin » 

—  «Ma  chera  Giunfra  Champaist»  vain  darcho  il  prüm  per  !a 
calmer.  —  «Giunfra  Champaist,  ch'el  imprenda  il  prüm  ru- 
mauntsch,  chi  disch  Giunfra  Champaist.  Giunfra  Babigna 
Champaist  as  disch,  sch'El  voul  savair.»  E  l'amazona  giagharda 
as  tschainta  indegneda. 

A  me  am  füss  gnieu  il  scuffel,  ma  il  rir  dad  ot  nu  pera 
üsaunza  cusü,  eir  scha  las  tscheras  riantedas  intuorn  ed  intuorn 
nun  am  laschettan  in  dubi,  cha  eir  nos  chers  spierts  barmörs 
nun  'haun  tuotaffa't  pers  il  sen  per  situaziuns  vairamaing  co- 
micas. 

Dieu  ludo  cha  la  quarta  victima  da  la  famusa  protesta  nun 
as  fet  giavüscher  lönch.  «Sar  Gianet  Delquintin»,  uschè  gnit 
el  preschento  d'ün  dals  mneders.  Ün'  aurèola,  ün  pitschen 
tschierchel  culur  da  cherubin  omaiva  sieu  cho  e  tuot  eira  be  ura- 
gha  cur  ch'el  as  mettet  a  quinter,  scu  ch'el  e  püss  cumpagns 
eiran  auncha  intuorn  las  tschinch  pachificamaing  vi  da  lur  cafê- 
jass,  cur  cha  tuot  in  üna  geda  aintra  l'ami  Gian  Fadri  cun  ün 
clap  fögl  palperi  in  maun:  «Tschà  —  suottascrivè  cò!  Laschè 
üna  vouta  vos  benedieu  gö  e  prastè  eir  qualchosa  pel  bain  pu- 

blic.-  -O  vo  sül  schimmel  cun  tias  suottascripziuns,  a  nun  ais 
duos  mais  ch'eau  d'he  suottascrit  tschinch  francs  per  l'ospidel 
ed  uossa  s'avess  darcho  da  gnir  our  cun  raps.»  —  «Ma  che 
tamberl,  que  nun  ais  per  ospidels  ne  per  benefizenza,  que  as 
tratta  del  rumauntsch.- 

"Ah,  pel  rumauntsch,-  disch  ün  oter  dals  amihs,  -^mo  che  ho 
il  rumauntsch  dabsögn  da  raps.  Chi  lavuran.  schi  tschaun- 
tschan,  sco  nus,  chi  fo  dapü  pel  rumauntsch  chi  nus,  chi'l  dis- 
currins  di  per  di  al  tavoHn  ..." 

«Ma  nars  cha  d'essas,  que  nun  as  tratta  da  raps,  que  as 
tratta  be  da  vos  noms,  da  vossas  firmas.  Nu  savais  chi  voulan 
reformer  noss'  ortografia,  ch'ün  Pallioppi  nun  ais  uossa  pü  bun 
avuonda.  Cn  pêr  da  quistas  vungias,  ün  pêr  da  quists  schnats 
mezs-professers,  fullasters  voulan  gnir  ans  musser  a  nus  scu 
cha'd  avains  da  scriver  rumauntsch,  a  nus  descendents  da  ve- 
glias  schlattas  ladinas  e  puteras,  da  famighas  engiadinaisas  da 
nom  e  da  pom  scu  ils  Chemimporta  ed  ils  Laschaminpos,  scu  ils 
Vainterplains  e'ls  Bunpatatschuns,  ils  Quercopfs  e  Testardels. 
Oh,  verguogna  e  vituperi!  Tuot  ho  da  gnir  müdo,  e  perche  insè, 
per  cha  nus  nu  possan  pü  ler  ed  incler  nos  poets,  nel  lö  dels 
«o»'s  vöglane  metter  «u»'s,  nel  lö  dels  'U>^'s  «o»'s,  impè  dels 
«e»'s  «a»'s  ed  impè  dels  «a»'s  «e»'s. 

«Mo  che  esans!»  exclama  ün.  <Che  asens!»  ün  oter.  ün 
vallader,  e  cò  lessans  lura  s'inclejer?  Ma  Gian  Fadri  cuntinua: 
«E  savais  auncha  la  pera,  iis  «d  e  1  s»  voulane  ans  pigler,  schi  ils 
«dels»  ed  ils  «nels».  —  «C-he!»  ans  exclamainsa  unisono,  «ils 
nels  !  !»  Co  avessas  stovieu  vair  scu  cha  avains  suottascrit 
e  na  be  nus,  auncha  quatter  otras  partidas,  daffat  duos  tu- 
das-chs  chi  guardavan  tiers.» 

Cò,  nos  bun  Sar  Gianet  Delquintin  stuet  fer  üna  posa  per 
trer  ifled.  Sieu  cho  giand  convulsivamaing  vi  e  no  d'irritaziun 
e  d'emoziun  supressa  faiva  cha  eir  sieu  tschierchelet  da  sench 
tremblaiva  visibelmaing.  Eir  sia  vista  eira  uossa  inundeda  da 
culur  da  cherubin. 

Sar  Bastiaun,  vzand  il  stedi  deplorabel  da  sieu  homet,  pi- 
gliet  el  il  pled:  «Schi,  mieus  ot  lodevols  signuors!  Chi  s-chüsan 
scha  nos  ot  stimo  Sar  Gianet,  apaina  arrivo  in  tschêl,  ais  aun- 
cha  ün  po  our  d'fled.  L'ajer  celestiel  I'ais  pera  ün  po  memma  fin 
per  sieus  pulmuns  adüsos  ad  otras  atmosferas.    Ma  scha  Els 

avessan  vis  cun  che  ardur  e  perseveranza  el  ho  raccolt  passa 
duatschient  firmas  per  la  famusa  protesta,  fin  cha  quel  cuolp 
apopletic  fatal  trunchet  dandettamaing  sia  benemerita  vita  ier- 
restra.  Ch'el  as  dia  pür  che  «per»  ün  da  sieus  contschaints  ho 
sus-chieu  refüser  da  der  sieu  nom!  Ün  ustèr  temerari  chi  fet 
quetaunt,  dschand  ch'el  nun  as  masda  in  chosas.  ch'el  nun  in- 
clegia,  po  ir  hoz  a  tschercher  sia  clientela  traunter  ils  tudais-chs 
e'ls  tahauns.  Ün  bun  rumauntsch  nu  pizzerò  pü  aint  da  sia 
porta.  Poho  aise  'be,  cha  in  sieu  «zeh  afferistic»  el  ho  smancho 
aunz  cu  morir  da  «der  gio»  duos  ghstas  auncha  incompletas, 
ma  guardè  che  impuls,  che  chaku"  impajabla  ais  in  quaist  hom. 
El  ho  fingio  miss  in  movimaint  tuot  las  instanzas  celestas  per 
podair  turner,  scha  eir  be  per  pochas  uras  sün  terra  —  possi- 
belmaing  auncha  aunz  mezdi  a  finir  si'  ouvra  grandiusa.» 

Ed  il  meritaivel  cumbattant  per  ils  dèls  e  nèls,  s'aviand  dar- 
cho  remis,  repigha  il  fil  da  sieu  discuors  e  cun  vusch  vibranta 
d'indegnaziun  ed  ira,  cuntinua'l: 

«Oh  quists  scelerats  ed  ignöbels,  ünguotta  nun  als  ais  pü 
sench,  tuo<t  ans  voulane  pigher,  fin  a  nossa  pêsch  interna,  fin  a 
noss  pitschens  giodimaints  e  divertimaints  innozaints.  Oh  quists 
purists  e  puritanists!  Nos  magölet  vin  nun  ans  cuveschna  pü, 
nos  «jass»  als  ais  üna  spina  i'ls  —  nèls  ögls!  Oh  quists  giuvens 
granders  e  spuorchs,  eau  ils  cognuosch,  a  nu  daron  pos,  a  non 
as  contentaron,  a  non  as  fermaron  tals  d  e  1  s  e  neir  tal  n  e  1  s 
—  damaun  ans  pighane  ils  a  s  s  e  puschmaun  ils  p  u  r  s  —  e 
allura,  dsche'm  che  dess  auncha  rester  als  povers  mortels  da 
lur  vita  terrestra  .  .  .  .» 

L'emoziun  il  vendschet.  Grossas  larmas  culaivan  gio  per 
la  vista  dal  pover  hom.  II  silenzi  da  l'intera  raspeda  daiva  prova 
evidainta,  cha  in  tschêl  s'ho  eir  auncha  incletta  e  cumpaschiun 
per  simlas  emanaziuns  da  cour  ed  anim.  Be  il  chazzer  bar- 
mörin  am  büschma  aint  per  l'uragha:  «Schi  chi  al  laschan  per 
l'amur  da  Dieu  ir  gio  aunch'  üna  vouta  a  'fer  aunch'  ün  jass  . . .» 
Pscht  . . .  psscht,  psch-sch-scht,  s'udit  da  tuottas  varts  e  per 
furtüna  resunet  in  quel  mumaint  la  brunzina  da  la  maisa  presi- 
diela  e  tuot  as  volvet  cun  attenziun  da  quella  vart. 

Cò  s'oza  Maschel  Zaccaria  e  cun  üna  vusch  dad  hom  puzo, 
cun  ün  tun  paternel,  hber  d'affect  e  d'affectaziun  ma  chi  vo  per- 
que  taunt  pü  a  cour,  el  cumainza  a  dir: 

«Cherischems  amihs  e  cumpatriots!  S-chüsè  scha  s'inter- 
rump.  Ma  l'ura  chi  sto  a  disposiziun  a  nus  spierts  ais  bod  a 
fin.  Eau  sè  cha  bgers  da  vus  spettan  sün  duos  pleds  da  me.  E 
perche  avess  be  eau  da  m  fer  udir.  La  fatschenda  resguarda  a 
tuots.  Ma  siand  cha  traunter  da  nus  essans  Dieu  ludo  tuois 
perüna,  avains  decis  cha  l'orma  da  ün  da  noss  pü  giuvens,  cha 
nos  conspiert  Sar  Florian  da  S-chanf  discuorra  in  nom  da  nus 
tuots  e  s'expuona  nos  möd  da  vair  la  chosa.  El  chi  ais  sto  ün 
fervent  perscrutadur  e  promotur  da  nossa  lingua  sün  terra  e 
stuvet  la  banduner  auncha  giuven,  viva  tschert  pü  cu  nus  vegls 
in  l'algordaunza  da  la  nouva  generaziun.  Ch'el  as  dia,  che  cha 
nus  tuoLs  avains  da's  dir.  Ma  alura  as  arcumand  cha  cun  quels 
fils  invisibels  cha  essas  auncha  cohos  cun  voss  infaunts  ed 
amihs  sün  terra  als  tiras  ün  po  per  las  uraghas  ed  als  dettas 
d'incler,  cha  nus  stuains  be  rir  a  vair  scu  chi's  dispüttan  scu 
taunts  chindels  per  bagatellas  e  pitschnezzas. 

Ed  a  quels  chi  haun  da  cuntin  mieu  nom  e  mias  ouvras  in 
buocha  vuless  be  dir  taunt:  Eau  s'ingrazch  da  cour  per  voss 
sentimaints  da  pieted  e  veneraziun.  Ma  mi'  ouvra,  mia  lavur 
e  mias  prestaziuns  sun  sgür  largiamaing  arcugnuschidas  e  re- 
staregian  quetaunt  fin  cha'ls  rumauntschs  s'occuperon  da  lur 
hngua.  E  fin  chi  faun  que  seriusamaing,  sun  eau  cuntaint,  e 
nu  giavüsch  oter,  eir  schi  crajessan  cun  buns  motivs  da 
sraair  müder  pü  cu  ü  n  j  o  t  a  vi  da  que  ch'eau  d'he  fat.  Eir'  eau 
forsa  ün  Dieu?  Eau  sun  sto  ün  umaun  scu  vus.  Ed  üngün'  ou- 
vra  umauna  nun  ais  perfetta,  nun  ais  cumpletta.  Eir  eau,  mieus 
chers,  avet  da  cumbatter  cun  pregüdizis,  cun  presumpziun  ed 
adversiuns  persunelas.  —  Scha  stüdi  profuond  in  materia,  scha 
vair'  amur  per  nossa  favella,  scha  la  brama  d'aviciner  il  möd 
da  scriver  pü  pussibel  al  pled  tschantscho  dapertuot,  sun  la 
causa,  schi  pür  chi's  fatscha.  Eau  nun  he  temma  d'üna  pitschna 
petneda  da  mi'  ouvra,  fatta  cun  moderaziun  e  cun  güdizi.  Be, 
. . .  restè  unieus,  lavurè  e  occupè's  da  vossa  lingua,  purtè  sacri- 
fizis  per  ella  e  tgnè  daquint  da  quel  s-chazzi,  chi  ho  da  s'unir. 
Be  uschè  faros  vairamaing  onur  a  mieu  spiert!» 

Ün  bisbigl  da  satisfacziun  vo  tres  l'intera  raspeda.  Maschel 
Zaccaria  s'ho  tschanto  e  Sar  Florian  piglia  il  pled,  dschand : 

«Las  cuntraversas  u  dschains  pür  dispüttas  traunter  noss 
amihs  sün  terra  ans  haun  fat  plaschair  scu  expressiun  d'interess 

e  d'amur  per  nossa  lingua.  Da  l'otra  vart  ifüss  que  bain  pcho, 
sch'ellas  mettessan  in  dumanda  ün'  ulteriura  lavur  in  uniun  ed 
abinaunza.  Amur  e  lavur,  ma  tuottas  duos  unidas  sun  il  megl- 
der  mez  per  mantgnair  ün  simil  s-chazzi.  Da  que  ho  güsta  nos 
rumauntsch  dabsögn  al  pü  ot  grò.  E  da  quels  chi  aman  e  la- 
vuran  seriamaing  per  nos  linguach  nun  avains  temma,  ch'els 
fatschan  ir  in  bovas  que  cha  nus  avain  fat.  Scha  els  chattan 
per  böd  da  strer  our  ün  pêr  pennas  eistras  a  nos  utschêin  ru- 
mauntsch,  ün  pêr  pennas,  chi  sgradan  fermamaing  sieu  simpel 
vstieu  grisch,  schi  pür  chi  ifatschan.  Eir  nus  salüdains  lur  sforzs 
e  las  tendenzas  da  mantgnair  il  rumauiitsch  pussibelmaing  in- 
corruot  e  da  salver  que  chi  ais  vairamaing  genuin.  Fand  otra- 
maing  as  cuntinuess  a  der  svess  armas  in  maun  a  quels  chi'l 
vöglian  adüna  darcho  qualifioher  scu  dialect  taUaun  u  scu  povra 
lingua  bastardeda. 

Ma  eir  als  oponents  nu  vulains  fer  'tüert  ed  admetter  lur 
buna  fè.  Be  ans  pera  ch'els  exagereschan  bel  e  bain  in  fand  scu 
schi's  vuless  metter  suotsura  e  fer  scruder  l'intera  chesa  ru- 
mauntscha.  Povr'  ella,  povra  chesa,  sch'ella  nu  supportess  qual- 
che  pitechna  müdeda,  dicteda  dals  princips  atschenos,  ch'eir  eau 
d'he  adüna  fermamaing  sustgnieu,  qualche  pitschna  müdeda  da 
sieu  aspet  exteriur,  da  sia  fatscheda.  Alura  füss  ella  bain  sün 
debla  ifundamainta. 

Ed  a  nom  da  noss  poets  e  scriptuors  as  poss  dir:  Nu  mettè 
taunt  pais  sül  custab.  II  s  p  i  e  r  i  da  nossa  Ungua  ais  quel  cha 
stuais  mantgnair,  ais  quel  chi  quinta.  Quel  ais  vi  e  pü  in  prie- 
vel.  Udi  cu  cha  vos  pövel  discuorra,  cu  cha  vossa  lingua  vain 
scriitta  e  stampeda.  Scha  cò  ans  vegnan  suvenz  convulsiuns, 
schi  sgür  eir  cun  radschun  a  bgers  dals  voss  vivaints,  chi  haun 
auncha  ün  po  sentimaint  per  lur  lingua.  Lavurè  e  fadiè's  cò 
per  cussalver  e  svilupper  quel,  minchün  a  sieu  lö,  in  chesa,  in 
scoula,  in  baselgia,  in  pled  ed  in  scrit. 

Spiri'tus  vivivificat,  Littera  necat! 
II  spiert  do  vita  —  il  custab  fo  murir.» 

Ed  inaquella  vo  scu  ün  straglüsch  celestiel  sur  l'intera  ra- 
dunanza.  Da  dalöntsch  üna  vuschina  intuna:  Ohera  lingua  da 
la  mamma  . . .  duos,  trais  . . .  desch,  vainch  vuschs  . . .  tuot  la 
raspeda  s'unescha,  e  scu  ün  coral  strasuna  e  rimbomba  la  chan- 
zun  tres  la  vasta  sela.    Ün  sentimaint  da  dalet  indescrivibel  vo 

tres  mieu  cour,  ma  mieus  sens  m'aibandunan  . . .  eau  nu  sè  pü 
d'ünguotta 


Poch  dis  zieva,  turno  in  Engiadina,  am  porta  mieu  cusdrin 
la  giazetta  ed  am  fo  ler  duos  artichels.    II  prüm  tunaiva: 

«La  prüma  radunanza  della  nouva  societed  '<Uniun  pels 
Dels  e  Nels»  füt  ün  vair  success.  Ad  eiran  preschaints  vaincha- 
set  commembers.  Zieva  fattas  las  elecziuns  gnittan  pighedas 
«unanimamaing»  las  seguaintas  decisiuns: 

Expulsiun  da  145  commemfeers,  chi  nu  s'indegnettan  da 
declarer  aviertamaing  d'avair  suottascrit  la  protesita  be  per  fer 
ün  plaschair  e  sainza  savair  insè  da  che  chi's  trattaiva. 

Chassaziun  da  211  commembers  per  avair  refüso  la  prüma 
contribuziun  annuela.  (Ils  noms  dels  infaunts  suot  desch  ans 
eiran  già  stos  annulos  aunz,  chattand  chi  nun  saja  tuottüna  na 
indichà  da  lascher  vuscher  ad  els  davart  l'ortografia  ch'ün  ho 
da'ls  musser.) 

Nouv  ultimatum  alla  lodevola  Regenza  con  imnatscha  da 
piglier  tuots  ils  infaunts  dels  commembers  our  dallas  scoulas 
tudais-chas  e  former  darcho  classas  ladinas  eir  in  lös  inua  per 
mancanza  d'interess  davart  ils  rumauntschs  stess,  telas  füttan 
sopprimedas.  Quist  incas  cha  las  seguaintas  propostas  non 
füssan  acceptedas: 

Organisaziun  da  cuors  speziels  per  magisters  per  insegner 
la  differenza  del  genetiv  ed  ablativ. 

Introducziun  in  tuottas  scoulas  rumauntschas  d'ün'  ura 
obligatoria  al  di  per  exerciter  l'adöver  dels  d  e  1  s  e  n  e  1  s. 

'Eliminaziiin  da  tuots  ils  cun's  e  nun's  nels  cudesohs  da 
scoula  in  ils  rimplazzand  darcho  con  -con^'s  e  -non^'s. 

Ristamp'a  integrela  dellas  ouvras  dramaticas  da  Gian  Fadri 
Anguoscha,  chi  haun  da  gnir  impalmedas  a  mincha  scolar  la- 
din,  scu  exaimpel  d'üna  lingua  s-chetta  ed  incorruotta » 

Pü  inavaunt  nun  he  let.    E  la  segiionda  notizcha  tunaiva: 

«Üna  radunanza  d'amis  dal  Rumantsch  a  Scuol  ha  decis 
da  dumandar  a  la  Regenza,  cha  pro  la  fixaziun  da  la  nouva  or- 
tografia  vegna  tgnü  pü  daquint  dal  spiert  e  sentimaint  dal  pled 
d'Engiadina  Bassa.     Aint  ils  nouvs  cudeschs  da  scoula  dessan 

gnir  intrcxlüttas  las  unicas  fuormas  güstas  ...ond  impè  dad 
...and  (grond,  cridond,  mangiond),  ...eiva  per  ...aiva  (guardeiva, 
piglieiva,  crideiva),  sco  eir  da  tour  pü  in  cunsideraziun  l'j  (lung) 
Jon,  jodair,  jantar,  jeva  ect. 

Las  fuormas  litterarias  sun  da  revider  e  schamai  da  sub- 
stituir  tras  meldras.  Exaimpel:  il  pled  «sanch»  per  sondi  (pu- 
têr  sencii)  fuormas  vulgaras,  dess  gnir  suibstitui  tras  «sunch» 
(siand  main  artifizial). 

Scha  daspö  decenis  l'Engiadina  Bassa  s'ha  laschada  pla- 
schair  ün  möd  da  scriver  orientà  vers  rEngiadin'  Ota, 
iiun  aise  necessari  d'avair  plü  resguards  per  quaist  möd  da  scri- 
ver,  chi  dvainta  adüna  pü  tahan » 

Eir  cò  nun  he  let  pü  inavaunt.  E  mieu  cusdrin,  ün  dals 
pochs  Smarochets,  chi  nun  avaiva  suottascrit  la  protesta,  am 
dschet  in  riand:  "Uossa  mieu  cher  Gian  Curò,  scha  itü  nun  est 
auncha  curo  da  vaira,  nu  sè  pü  cu  at  curer.» 

Ma  eau  respundet  be  cun  ün  profuond  suspir  e  m'impisset: 

O  povra  terra  ladina! 

